कर्नाटक के सियासी संकट पर कांग्रेस का पीएम मोदी पर निशाना, कहा- प्रजातंत्र का चीरहरण किया जा रहा है  
कर्नाटक में कांग्रेस-जेडीएस के 11 विधायकों ने इस्तीफा दे दिया है
कांग्रेस ने इस मामले पर प्रधानमंत्री नरेंद्र मोदी पर निशाना साधा
कहा- प्रधानमंत्री विधायकों के ख़रीद-फ़रोख़्त के प्रतिबिंब हैं
कर्नाटक की जेडीएस-कांग्रेस गठबंधन में उठा-पटक जारी है. 11 विधायकों ने इस्तीफा दे दिया है. इस बीच कांग्रेस ने कहा है कि देश में आया राम गया राम यानि ख़रीद फ़रोख़्त की राजनीति शुरू हो गई है. कर्नाटक की चुनी हुई सरकार बीजेपी को हज़म नहीं हो रही है. करोड़ों रूपए, सत्ता की ताक़त दिखा कर कांग्रेस और जेडीएस के विधायकों को ख़रीदने की कोशिश की जा रही है. आप प्रजातंत्र के साथ नंगानाच नहीं कर सकते हैं. कांग्रेस प्रवक्ता रणदीप सुरजेवाला ने आरोप लगाया कि 12 सरकारें ऐसी हैं, जहां बीजेपी ने ख़रीद फ़रोख़्त की. अरुणाचल से ये सब शुरू हुआ. प्रधानमंत्री विधायकों के ख़रीद फ़रोख़्त के प्रतिबिंब हैं. कर्नाटक में प्रजातंत्र का चीरहरण किया जा रहा है.